જ્યારે પવાઈ પોલીસને પૂછવામાં આવ્યું કે, તેમણે એફઆઈઆર કેમ ન નોંધી તો સીનિયર પીઆઈએ જવાબ આપવાનો ઈનકાર કરી દીધો. જોકે, પવાઈ પોલીસ મથકના અધિકારીઓએ જણાવ્યું કે, તેમણે બધી સંલગ્ન બેંકોએ ભાટિયાના કેસ અંગેનો સર્ક્યુલર મોકલી દીધો છે. તેમણે એમ પણ જણાવ્યું કે, તેઓ આ કેસમાં આગળ વધવા માટે આ ઝોનના ડીસીપીની મંજૂરીની રાહ જોઈ રહ્યા છે. જ્યારે અમારા સહયોગી ન્યૂઝ પેપર મુંબઈ મિરરે ડીસીપી નવિનચંદ્ર રેડ્ડીનો સંપર્ક કર્યો તો તેમણે જણાવ્યું કે, તેઓ કેસ વિશે ઉંડાણમાં કઈ જાણતા નથી, પણ તેમણે કહ્યું કે, ‘કોઈપણ વાત હોય, આ સ્પષ્ટ રીતે છેતરપિંડીનો કેસ છે અને તેની તપાસ માટે મારી મંજૂરીની રાહ જોવાની જરૂર રહેતી નથી. પોલીસ તપાસ શરૂ કરી શકે છે.’